MapMuhammad Yusuf nomidagi ijod maktabi
**Muhammad Yusuf nomidagi ijod maktabi** — shoir Muhammad Yusuf sharafiga ochilgan Andijon shaxrida joylashgan ijodiy maktab.

Ochilish tarixi
---------------

Oʻzbekiston Respublikasi Vazirlar Mahkamasining 25-iyul 2017-yildagi 539-son „Andijon shahrida Muhammad Yusuf nomidagi ona tili va adabiyot fanini chuqurlashtirib oʻqitishga ixtisoslashtirilgan maktab va Muhammad Yusufning byusti oʻrnatilgan xiyobonni tashkil etish toʻgʻrisida"gi qarori eʼlon qilinanidan soʻng 2017-yil 1-sentyabrda Andijon davlat universiteti qoshidagi 4-son akademik litsey hududida ochilgan.

Maktab, Oʻzbekistin Xalq taʼlimi vazirligi Moliya vazirligi bilan hamkorlikda 2017 — 2018-o‘quv yilidan boshlab zamonaviy maktabni o‘quv-laboratoriya jihozlari, kompyuter texnikasi, o‘quv-metodik majmualar, o‘qituvchilar uchun metodik qo‘llanmalar hamda badiiy adabiyotlar bilan taʼminlangan.

Maktabning har bir sinfdagi o‘quvchilar soni 20 nafarni tashkil qiladi, 7-sinflarga qabul qilish esa ijodiy tanlovlar, ona tili va adabiyot fanlaridan, shuningdek psixologik-pedagogik diagnostika bo‘yicha test va boshqa sinovlar asosida amalga oshiriladi.

Imtiyozlari
-----------

Ijod maktabi bitiruvchilariga davlat hokimiyati va boshqaruvi organlari, respublika ahamiyatiga ega boshqa tashkilotlar, diplomatik vakolatxonalar, yirik kompaniya va birlashmalarga ishga joylashishda ko‘maklashiladi. Undan tashqari maktab imtiyozlariga quyidagilar kiradi:

• 5 mahal bepul ovqat

• Bepul yotoqxona

Maktab sharoitlari
------------------

Oʻzbekiston Davlat arxitektura va qurilish qo‘mitasi, Xalq taʼlimi vazirligi hamda Badiiy akademiya 2017-yil 1-sentabrgacha Andijon shahridagi 4-son akademik litsey binosining 1-qavatida 150 o‘rinli o‘quv binosini ona tili va adabiyotga ixtisoslashtirilgan maktabga moslashtirish bo‘yicha taʼmirlash ishlarini amalga oshirish va uni foydalanishga topshirgan va byustning ijodiy va texnik parametrlarini ishlab chiqish hamda uni sifatli yaratish vazifalarini bajarish bilan bog‘liq hamma xarajatlar Andijon viloyati mahalliy byudjyeti mablag‘lari hisobiga amalga oshirilgan.

Maktab standart texnik maktab jihozlaridan boshqa, nazariy bilimlarni amalda mustahkamlash uchun maxsus ishlab chiqilgan uskunalar bilan toʻldirilgan. Ilmiy laboratoriyalar va namoyish zallari zamonaviy jihozlarga ega. Maktabda interaktiv hamda monitor elektron doska mavjud. Maktabda oʻquvchilar foydalanishi uchun 50 dan ziyod kompyuterlar mavjud boʻlib, oʻquvchilar jihozlardan shaxsiy (oʻyin-kulgi, tarmoq uchun) foydalanishlari mumkin. Maktabda oʻz tibbiy markazi mavjud. Maktabning sport majmuasi barcha zarur anjomlar bilan jihozlangan.

### Maxsus avtobus

3-iyun 2019-yil Maktab jamoasiga Muhammad Yusuf xiyobonida mehnat faxriylari, ijodkorlar, davlat va jamoat tashkilotlari, keng jamoatchilik vakillari, o‘quvchi-yoshlar ishtirokida Andijon viloyat hokimi Shuhrat Abdurahmonov Prezident sovg‘asi — avtobusni topshirgan.

Muzey
-----

Maktab binosining ichida kichik muzey tashkil qilingan boʻlib, unda shoir Muhammad Yusufning shaxsiy fotolar toʻplami, yozuv mashinkasi va asarlari, onasi uchun yozgan maktubi, 1950-yillari maktabda foydalangan partasi va 1978-yil harbiy xizmatdan olib kelgan akkordeoni, paltosi hamda shaxsiy buyumlari jamlangan.

Muzey galereyasi
----------------

* Muzey koʻrinishiMuzey koʻrinishi
* Muhammad Yusufning fotolari toʻplamiMuhammad Yusufning fotolari toʻplami
* Muhammad Yusufning shaxsiy buyumlari: Radio, qoʻlsoat, soqol olish uskunasi, pichoqcha, jomadonMuhammad Yusufning shaxsiy buyumlari: Radio, qoʻlsoat, soqol olish uskunasi, pichoqcha, jomadon
* Muhammad Yusufning ota-onasiga yozgan maktubiMuhammad Yusufning ota-onasiga yozgan maktubi
* Muhammad Yusufning paltosiMuhammad Yusufning paltosi
* Muhammad Yusufning cholgʻu asboblariMuhammad Yusufning cholgʻu asboblari
* Muhammad Yusufning yozuv mashinkasiMuhammad Yusufning yozuv mashinkasi
* Muhammad Yusufning maktabda foydalangan partasi, 1950-yilMuhammad Yusufning maktabda foydalangan partasi, 1950-yil
* Muzey dekoratsiyasiMuzey dekoratsiyasi
* Muhammad Yusufning harbiy xizmatdan olib kelgan akkordeoni, 1978-yilMuhammad Yusufning harbiy xizmatdan olib kelgan akkordeoni, 1978-yil

Maktab galereyasi
-----------------

* 
* 
* 
*

Manbalar
--------

1. ↑  „ANDIJON SHAHRIDA MUHAMMAD YUSUF NOMIDAGI ONA TILI VA ADABIYOTI FANINI CHUQURLASHTIRIB O‘QITISHGA IXTISOSLASHTIRILGAN MAKTAB VA MUHAMMAD YUSUFNING BYUSTI O‘RNATILGAN XIYOBONNI TASHKIL ETISH TO‘G‘RISIDA". Qaraldi: 9-iyun 2023-yil.
2. 1 2  „Muhammad Yusuf nomidagi ixtisoslashtirilgan maktab tashkil etildi" (4-avgust 2017-yil). Qaraldi: 9-iyun 2023-yil.
3. ↑  „Prezident, ijod va ixtisoslashtirilgan maktablar bitiruvchilari davlat va chet tillarini mukammal bilishi shart" (10-sentabr 2019-yil). Qaraldi: 9-iyun 2023-yil.
4. 1 2  „Muhammad Yusuf nomidagi ijod maktabi". Qaraldi: 9-iyun 2023-yil.
5. ↑  „Andijondagi Muhammad Yusuf ijod maktabiga Prezident sovg‘asi topshirildi" (4-iyun 2019-yil). Qaraldi: 9-iyun 2023-yil.